บอร์ด CHAYO เคาะ 1.45 ลบ. เข้าซื้อ “555 ช้อปปิ้ง” ดันถือแตะ 95%
CHAYO อนุมัติเงิน 1.45 ล้านบาท เข้าซื้อหุ้น บ.ลูก “555 ช้อปปิ้ง” จำนวน 50,000 หุ้น ดันถือหุ้นเพิ่มเป็น 95% 
CHAYO อนุมัติเงิน 1.45 ล้านบาท เข้าซื้อหุ้น บ.ลูก “555 ช้อปปิ้ง” จำนวน 50,000 หุ้น ดันถือหุ้นเพิ่มเป็น 95%
22 ก.ค. 2565

นายกิตติ ตั้งศรีวงศ์ รองประธานเจ้าหน้าที่บริหาร บริษัท ชโย กรุ๊ป จำกัด (มหาชน) หรือ CHAYO เปิดเผยว่า มติที่ประชุมคณะกรรมการบริษัทครั้งที่ 6/2565 เมื่อวันที่ 22 กรกฎาคม 2565 มีมติอนุมัติการซื้อ 50,000 หุ้นใน บริษัท 555 ช้อปปิ้ง หรือคิดเป็นร้อยละ 25% ของจำนวนหุ้นที่จำหน่ายได้แล้วทั้งหมดจากผู้ถือหุ้นเดิม ซึ่งไม่ใช่บุคคลที่เกี่ยวโยงกันในราคา 29 บาทต่อหุ้น (Net Book Value ณ 31 ธันวาคม 2564 อยู่ที่ราคา 29.29 บาทต่อหุ้น มูลค่าที่ตราไว้หุ้นละ 35 บาทต่อหุ้น) รวมเงินที่ใช้ในการซื้อหุ้นในครั้งนี้อยู่ที่ 1,450,000 บาท
ทั้งนี้ภายหลังการซื้อหุ้นดังกล่าวบริษัท จะถือหุ้นใน บริษัท 555 ช้อปปิ้ง จำกัด คิดเป็นร้อยละ 95 ของจำนวนหุ้นที่จำหน่ายได้แล้วทั้งหมด (ปัจจุบันบริษัท 555 ช้อปปิ้ง จำกัด มีหุ้นที่ออกจำหน่ายแล้วอยู่จำนวน 200,000 หุ้น มูลค่าที่ตราไว้หุ้นละ 35 บาท)